CELEX: 62021TN0663
Language: lt
Date: 2021-10-08 00:00:00
Title: Byla T-663/21: 2021 m. spalio 8 d. pareikštas ieškinys byloje Zegers / Komisija

2022 1 17   
            
            
               LT
            
            
               Europos Sąjungos oficialusis leidinys
            
            
               C 24/44
            
         
      2021 m. spalio 8 d. pareikštas ieškinys byloje Zegers / Komisija
      
      (Byla T-663/21)
      (2022/C 24/58)
      Proceso kalba: anglų
      
         Šalys
      
      
         Ieškovė: Tanja Zegers (Hoeilaart, Belgija), atstovaujama advokato C. Bernard-Glanz
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  Panaikinti 2020 m. gruodžio 3 d. atsakovės sprendimą, kuriuo atmestas ieškovės prašymas dėl pensinių teisių perkėlimo ir prireikus sprendimą, kuriuo atmestas skundas;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė nurodo vienintelį pagrindą; ji nurodo vertinimo klaidą, Europos Sąjungos pareigūnų tarnybos nuostatų VIII priedo 11 straipsnio 2 dalies pažeidimą ir principo nemo auditur propriam turpitudinem allegans pažeidimą tiek, kiek:
      
                  —
               
               
                  Nusprendusi, kad pensinės teisės, kurias ieškovė prašė perkelti, buvo įgytos šiai jau pradėjus dirbti Sąjungos tarnyboje, nes ieškovė priklausė Algemeen Burgerlijk Pensioen-Fonds (ABP) iki 2015 m. sausio 31 d., taip pat nedariusi jokio skirtumo tarp laikotarpių, pirma, nuo 1992 m. liepos 1 d. iki 2010 m. gruodžio 31 d. ir, antra, nuo 2011 m. sausio 31 d. iki 2015 m. sausio 31 d., Komisija neatsižvelgė į perkeliamųjų pensinių teisių aštuoniolikos metų ir šešių mėnesių laikotarpį ir taip padarė faktų vertinimo klaidą ir pažeidė Europos Sąjungos pareigūnų tarnybos nuostatų VIII priedo 11 straipsnio 2 dalį.
               
            
                  —
               
               
                  Nepatikrinusi, ar ABP ar jo priežiūros organas Nyderlanduose, pateikė reikalaujamus skaičiavimus, Komisija negalėjo teisėtai atmesti ieškovės prašymo dėl pensinių teisių perkėlimo, nes kitaip ji pasinaudoja jos pačios neveikimu, ir taip pažeidžiamas principas nemo auditur propriam turpitudinem allegans.